Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1002

105. szám II/2. kötet II/1–2. kötet ára: 18 732 Ft 5.1 OSZTÁLY GYÚJTÓ HATÁSÚ (OXIDÁLÓ) ANYAGOK 5.1.1 Általános előírások 5.1.1.1 Az 5.1 osztály fogalomkörébe tartozó anyagok közül csak az 5.1 táblázatban felsoroltak vagy e táblázat valamelyik gyűjtőfogalma alá tartozó anyagok fuvarozhatók, és csak abban az esetben, ha megfelelnek az 5.1.1.2˚5.1.7 pontban, valamint az 5.1 táblázatban foglalt követelményeknek. 5.1.1.2 Az 5.1.1.13 pontban megjelölt anyagok az ott felsorolt követelmények betartása esetén nem tartoznak az SZMGSZ 2. Melléklet hatálya alá, vagyis mint nem veszélyes áruk az általános feltételek szerint fuvarozhatók. 5.1.1.3 Az 5.1 osztály fogalomkörébe azon gyújtó hatású (oxidáló) anyagok tartoznak, amelyek fenntartják az égést, hőtermelő oxidáló folyamat révén más anyagok gyulladását kiváltják és (vagy) elősegítik. 5.1.1.4 Az 5.1 osztály anyagai a következők szerint vannak csoportosítva: A. Folyékony gyújtó hatású anyagok és vizes oldataik B. Szilárd gyújtó hatású anyagok és vizes oldataik C. Tisztítatlan, üres csomagolóeszközök. 5.1.1.5 Az 5.1. osztály anyagait, amelyek az 5.1 táblázat különböző sorszámai alá vannak besorolva (az 5. és a 20. sorszámok anyagainak kivételével) a következő csoportok valamelyikéhez kell hozzárendelni:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes